Moderne sofaer selges ofte som sittegrupper bestående av en toseter, treseter samt en lenestol med samme trekk og utforming. Et møblement av sofa, lenestoler og et lavt bord, ofte kalt sofabord, kan kalles «salongmøblement». Sofaer kan ellers utstyres med løse pynteputer. Tidligere ble det også brukt antimakassarer, det vil si varetrekk over rygg og armlener brukt for å beskytte mot fettflekker.